**ΕΝΤΥΠΟ ΕΞΕΤΑΣΕΩΝ:** ΑΚΑΔΗΜΑΪΚΟ ΕΤΟΣ 2022-2023

**ΕΞΕΤΑΣΤΙΚΗ ΠΕΡΙΟΔΟΣ:** ΙΟΥΝΙΟΥ 2023

**ΜΑΘΗΜΑ:** ΣΤΡΑΤΗΓΙΚΟ ΜΑΡΚΕΤΙΝΓΚ

**ΔΙΑΡΚΕΙΑ:**  2:00 ώρες

**ΗΜΕΡΟΜΗΝΙΑ:** 15 / 06 / 2023

**ΥΠΕΥΘΥΝΟΣ ΜΑΘΗΜΑΤΟΣ:** ΜΑΜΑΛΗΣ ΣΠΥΡΙΔΩΝ

|  |  |
| --- | --- |
| **Ονοματεπώνυμο Φοιτητή:** | …………………………………………… |
| **Α.Μ:** | …………………………………………… |

**ΟΔΗΓΙΕΣ ΠΡΟΣ ΤΟΥΣ ΦΟΙΤΗΤΕΣ:**

* Απενεργοποιήστε τα κινητά σας τηλέφωνα και κάθε άλλη ηλεκτρονική συσκευή.
* Η λειτουργία τέτοιων συσκευών ισοδυναμεί με αντιγραφή.
* Ελέγξτε τα θρανία σας και σβήστε κάθε σχετική με το μάθημα σημείωση ή αλλάξτε θέση αφού ενημερώσετε τον επιτηρητή.
* Η ύπαρξη τέτοιων σημειώσεων ισοδυναμεί με αντιγραφή.
* Απαγορεύεται κάθε μορφής συνεννόηση ή ανταλλαγή απόψεων ή συνεργασία μεταξύ σας με προφορικά, γραπτά ή ηλεκτρονικά μέσα.
* Η διάρκεια της εξέτασης είναι 2.00 ώρες.
* Το διάστημα υποχρεωτικής παραμονής είναι 30 λεπτά.
* Με την συμμετοχή σας στις εξετάσεις αποδέχεστε την υποχρέωσή σας να υπακούτε στις οδηγίες των επιτηρητών.

**ΘΕΜΑ 1**

Το Nike Fuelband είναι ένα ελαστικό και πλαστικό βραχιόλι που εφαρμόζεται γύρω από τον καρπό και παρακολουθεί τις θερμίδες που ο ιδιοκτήτης του έκαψε κατά τη διάρκεια της ημέρας. Εκτός του ότι ενημερώνει για την ώρα, το προϊόν χρησιμοποιεί ένα, δοκιμασμένο για αθλήματα, επιταχυνσιόμετρο για να παρακολουθεί την καθημερινή δραστηριότητα, όπως το περπάτημα, το τρέξιμο, τον χορό και τα αθλητικά παιχνίδια. Με τη βοήθεια της τεχνολογίας Bluetooth, ο ιδιοκτήτης του Fuelband μπορεί επίσης να θέτει ημερήσιους στόχους και να παρακολουθεί την πρόοδό τους κατά τη διάρκεια της ημέρας στο smartphone του, ενώ είναι συμβατό με μερικά από τα πιο δημοφιλή λειτουργικά συστήματα, όπως το Android. Όταν τα άτομα είναι εξαιρετικά ικανοποιημένα με τις καθημερινές δραστηριότητές τους για μια δεδομένη ημέρα και θέλουν να μοιραστούν τα αποτελέσματα ή να ανταγωνιστούν με τους φίλους τους, μπορούν εύκολα να ανεβάσουν τα δεδομένα τους μέσω του Facebook ή του Twitter. Με την κυκλοφορία του Fuelband, η Nike εστίασε σε καταναλωτές από 18 έως 34 ετών οι οποίοι ασκούνται καθημερινά ή επιθυμούν να χάσουν βάρος, αλλά χρειάζονται βοήθεια και κίνητρο. Αυτή την ηλικιακή ομάδα απαρτίζουν πάνω από 60 εκατομμύρια άνθρωποι στις Ηνωμένες Πολιτείες της Αμερικής και ο αριθμός συνεχίζει να αυξάνεται. Από το 2010 έως το 2020, ο αριθμός των ανδρών και των γυναικών ηλικίας 20 έως 34 ετών αυξήθηκε σχεδόν 20% και φαίνεται ότι θα αυξηθεί ακόμη περισσότερο στο μέλλον. Επιπλέον, τα άτομα που είναι 18 έως 34 ετών έχουν γενικά γνώση και εξοικείωση με τα τεχνολογικά προηγμένα προϊόντα, όπως το Fuelband και τα smartphones. Επίσης χρησιμοποιούν πολύ τα κοινωνικά δίκτυα όπως το Twitter, το Facebook και το Instagram. Από την άλλη μεριά, παρότι αρκετοί άνθρωποι ξέρουν ποιά είναι η Nike απλά από το λογότυπο ή το σλόγκαν «Just Do It», πολλοί από αυτούς δε γνωρίζουν ότι η εταιρεία κυκλοφόρησε ένα καινούριο προϊόν στην αγορά.

**1.Α** Αναφέρετε συνοπτικά τους ορισμούς των πέντε επιπέδων προϊόντος και αναπτύξτε τα εν λόγω επίπεδα προϊόντος για την περίπτωση του Fuelband της Nike.

**1.B** Αναφέρετε το στάδιο του κύκλου ζωής που βρίσκεται το προϊόν και προτείνετε στρατηγικές Μάρκετινγκ με βάση αυτό.

**1.Γ** Αναλύστε, επίσης, τα βασικά στοιχεία του μείγματος προβολής και περιγράψτε το μείγμα προβολής που θα έπρεπε να χρησιμοποιήσει η Nike για το Fuelband.

**1.Δ** Ποιο είναι το ανταγωνιστικό πλεονέκτημα του προϊόντος και σε ποια στρατηγική βασίζεται αυτό.

**1.Ε** Συντάξτε μια swot Analysis για το προϊόν αυτό.